документи за внос, издадени от Европейския съюз, при условие че руските износители изпълняват всички приложими изисквания по отношение на износа. Европейският съюз управлява разпределения му дял от тарифните квоти чрез свои вътрешни процедури. Руската федерация не прилага ограничения или подразделения в рамките на разпределения за Европейския съюз дял от тарифните квоти;- на всеки 3 месеца компетентните органи на страните обменят информация за усвояването на тарифните квоти. Техническите условия и ред, включително подробностите във връзка със сътрудничеството между органите на Руската федерация и Европейския съюз, както и административните процедури се установяват от компетентните органи на страните до влизането в сила на споразумението, изложено в настоящото писмо.В случай че Европейският съюз потвърди своето съгласие с условията, изложени в настоящото писмо, предлагам настоящото писмо и отговорът на Европейския съюз да представляват Споразумение между Руската федерация и Европейския съюз за управлението на тарифните квоти, прилагани по отношение на износа на дървен материал от Руската федерация за Европейския съюз, и настоящото споразумение да влезе в сила на датата, на която страните си разменят писмени уведомления, с които потвърждават приключването на своите съответни вътрешни процедури.Настоящото споразумение се прилага временно от датата на присъединяването на Руската федерация към Световната търговска организация."Европейският съюз има честта да потвърди съгласието си по отношение на съдържанието на това писмо.Молим да приемете, уважаема госпожо, нашите най-дълбоки почитания.За Европейския съюз--------------------------------------------------
 